Diari Oficial de la Generalitat Valenciana


Sumari del DOGV 7221, del 25-02-2014 (2014/1488)

RESOLUCIÓ de 21 d'octubre de 2013, del secretari autonòmic de Justícia, per la qual s'acorda inscriure en el Registre de Fundacions de la Comunitat Valenciana, la rectificació de la Resolució de 23 de novembre de 2012, del secretari autonòmic de Justícia, per la qual es va inscriure en el Registre de Fundacions de la Comunitat Valenciana la Fundació Prevere Dr. Bernat Beny Montañana de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7221

Data del DOGV
:   25-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1488


Data del document
:   21-10-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia

RESOLUCIÓ de 21 d'octubre de 2013, del secretari autonòmic de Justícia, per la qual s'acorda inscriure en el Registre de Fundacions de la Comunitat Valenciana, la rectificació de la Resolució de 23 de novembre de 2012, del secretari autonòmic de Justícia, per la qual es va inscriure en el Registre de Fundacions de la Comunitat Valenciana la Fundació Prevere Dr. Bernat Beny Montañana de la Comunitat Valenciana. [2014/1488]  
Vist l'expedient incoat a instàncies de la Fundació Prevere Dr. Bernat Beny Montañana de la Comunitat Valenciana (d'ara en avant la Fundació), per a la rectificació de la resolució del secretari autonòmic de Justícia de la llavors Conselleria de Justícia i Benestar Social, de 23 de novembre de 2012 d'acord amb els següents,  
  
Fets  
Primer. Bernardo Beny Montañana, en qualitat de president del Patronat de la Fundació, sol·licita la rectificació de la Resolució del secretari autonòmic de Justícia de 23 de novembre de 2012, per la qual s'acorda inscriure a la Fundació.  
Segon. Comprovada la documentació que es troba en l'expedient de referència i verificats els errors manifestats per la fundació interessada, és procedent accedir al que sol·licita. En este sentit:  
  
- En el fet tercer de l'esmentada resolució on diu:  
«Són fins de la Fundació:  
a) La creació i catalogació d'una biblioteca destinada principalment a investigadors sobre Educació i disciplines afins: Filosofia, Psicologia i Sociologia de l'Educació; Pedagogia, Didàctica, Catequètica i Educació en la Fe, o semblants; i també a alumnes de la Universitat Catòlica de València i de la Facultat de Teologia de la Diòcesi de València, que es nodrirà inicialment dels llibres propietat d'Eduardo Beny Montañana donats a esta Fundació quan adquirisca personalitat jurídica pròpia»;  
  
Ha de dir:  
«Són fins de la Fundació:  
a) La creació i catalogació d'una biblioteca destinada principalment a investigadors sobre Educació i disciplines afins: Filosofia, Psicologia i Sociologia de l'Educació; Pedagogia, Didàctica, Catequètica i Educació en la Fe, o semblants; i també a alumnes de la Universitat Catòlica de València i de la Facultat de Teologia de la Diòcesi de València, que es nodrirà inicialment dels llibres propietat de Bernardo Beny Montañana donats a esta Fundació quan adquirisca personalitat jurídica pròpia».  
  
  
- En el Fet quint, on diu:  
«Segons l'estipulació de l'escriptura esmentada, el Patronat fundacional queda de la manera següent:  
Patró president: 1. Bernardo Beny Montañana; patró vicepresident: 2. Gabriel Martínez Rico (designat per la Universitat Catòlica de València); secretari patró: 3. Joan M.ª Senent Sánchez (designat pel president); tresorer patró: 4. José Santiago Pons Doménech (designat per la Facultat de Teleologia de la Diòcesi de València); vocals: 5. Rafael Vicente Ortiz Angulo, (designat pel president), 6. José Vidals Talens (designat per la Facultat de Teleologia de la Diòcesi de València), 7. Aurelio José González Bertolín (designat per la Universitat Catòlica de València)»;  
Ha de dir:  
«Segons l'estipulació de l'escriptura esmentada, el Patronat fundacional queda de la manera següent:  
Patró president: 1. Bernardo Beny Montañana; patró vicepresident: 2. Gabriel Martínez Rico (designat per la Universitat Catòlica de València); secretari patró: 3. Joan M.ª Senent Sánchez (designat pel president); tresorer patró: 4. José Santiago Pons Doménech (designat per la Facultat de Teologia de la Diòcesi de València); vocals: 5. Rafael Vicente Ortiz Angulo, (designat pel president), 6. José Vidals Talens (designat per la Facultat de Teologia de la Diòcesi de València), 7. Aurelio José González Bertolín (designat per la Universitat Catòlica de València)».  
  
Fonaments de dret  
Primer. L'article 10 del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'administració de la Generalitat, disposa l'assignació a la Conselleria de Governació i Justícia de les competències, entre altres, en matèria de fundacions.  
Al seu torn, l'article 28 del Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, així com l'article 11 del Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, establixen que la Secretària Autonòmica de Justícia assumix les competències entre altres, en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana l'exercix la Conselleria competent en matèria de fundacions, i correspon al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. Esta Secretaria Autonòmica de Justícia és competent per a conéixer i resoldre el present expedient en virtut del que disposen els articles 46 i 47 de l'esmentat Reglament de Fundacions de la Comunitat Valenciana aprovat per Decret 68/2011, de 27 de maig, del Consell.  
  
Quart. S'ha procedit d'acord amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que textualment diu:  
«Les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes».  
  
Vistes, la Constitució, la Llei 8/1998, de 9 de desembre, la Llei 50/2002, de 26 de desembre, el Decret 139/2001, de 5 de setembre, i la resta de normativa de pertinent aplicació, resolc:  
  
Inscriure en el Registre de Fundacions de la Comunitat Valenciana, la rectificació de la resolució del secretari autonòmic de Justícia de la llavors Conselleria de Justícia i Benestar Social, de 23 de novembre de 2012, d'inscripció en el Registre de Fundacions de la Comunitat Valenciana de la Fundació Prevere Dr. Bernat Beny Montañana de la Comunitat Valenciana, segons es descriu en el fet segon.  
  
Notifiqueu la present resolució que no és definitiva en via administrativa i contra la qual es podrà interposar un recurs d'alçada, en el termini d'un mes comptat des de l'endemà de la notificació, davant del conseller de Governació i Justícia. Tot això sense perjuí que puga interposar-se qualsevol altre que crega oportú.  
  
València, 21 d'octubre de 2013.- El secretari autonòmic de Justícia: Antonio Gastaldi Mateo.